Ir-Regolament (KEE) Nru 900/75 tal-Kunsill
tat-18 ta' Marzu 1975
li jikkonkludi l-Protokoll Supplimentari tal-Ftehim bejn il-Komunità Ekonomika Ewropea u l-Konfederazzjoni Svizzera
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u partikolarment Artikolu 113 li hemm fih;
Wara li kkunsidra r-rakkomandazzjoni tal-Kummissjoni;
Billi, peress li n-Norveġja ma ngħaqditx mal-Komunitajiet Ewropej, il-Protokoll Supplimentari tal-Ftehim bejn il-Komunità Ekonomika Ewropea u l-Konfederazzjoni Svizzera għandu jkun konkluż,
ADOTTA DAN IR-REGOLAMENT:
Artikolu 1
Il-Protokoll Supplimentari tal-Ftehim bejn il-Komunità Ekonomika Ewropea u l-Konfederazzjoni Svizzera huwa hawnhekk konkluż f'isem il-Komunità.
It-test tal-Protokoll huwa anness.
Artikolu 2
Il-President tal-Kunsill huwa b'dan awtoriżżat li jaħtar il-persuna li jkollha s-setgħa li tiffirma l-Protokoll riferut f'Artikolu 1 u li jagħtiha s-setgħat meħtieġa biex torbot 'il Komunità [1].
Artikolu 3
Dan ir-Regolament jidħol fis-seħħ fl-1 ta' Mejju 1975.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Marzu 1975.